|  |  |  |
| --- | --- | --- |
|  |  | |
| *адрес: улица “Братя Миладинови – юг” № 50*  *тел.:0336/62201, 62139; факс:0336/62872* | *Е:mail* [*obaparv@parvomai.bg*](mailto:obaparv@parvomai.bg)  *http://www.parvomai.bg/* |

**ДО**

**ОБЩИНСКИЯ СЪВЕТ НА**

**ОБЩИНА ПЪРВОМАЙ**

**ПРЕДЛОЖЕНИЕ**

**ОТ**

**НИКОЛАЙ МИТКОВ - КМЕТ НА ОБЩИНА ПЪРВОМАЙ**

**Относно: *Изменение на Решение № 218 на Общинския съвет на Община Първомай, прието на 30.09.2021г. по Протокол № 24 за сформиране на Общинска комисия по безопасност на движението по пътищата /ОбщКБДП/, изменено с Решение № 256, прието на 27.01.2022г. по протокол №29 и Решение №312, прието на 14.07.2022г. по протокол № 35***

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

С Решение № 218 на Общинския съвет на Община Първомай, прието на 30.09.2021г. по Протокол №24 е сформирана Общинска комисия по безопасност на движението по пътищата /ОбщКБДП/ в съответствие със Закона за изменение и допълнение на Закона за движение по пътищата, обнародван в „Държавен вестник” бр. 23 от 19.03.2021г. и във връзка със законовото изискване създаването на ОбщКБДП в общини с по-малко от 30 000 души население, комисиите да се сформират с решение на Общински съвет на основание чл.167в, ал.2 от ЗДвП.

Комисията е с цел осигуряване на координираност и провеждане на обща политика в действията на органите на държавната власт, органите на местното самоуправление и обществеността във връзка с проблемите на безопасността на движението по пътищата. Същата изпълнява дейността си съгласно Закона за движение по пътищата, поднормативните му актове и Правилата за дейността и организацията на работа на ОбщКБДП, утвърдени със Заповед З-43/31.08.2021г. на председателя на Държавна агенция „Безопасност на движението по пътищата“.

В цитираните Правила и по-точно в чл.4, ал.1 от тях, е посочен съставът на комисията. В изпълнение на разпоредбата, с Решение №218 на Общинския съвет на Община Първомай е определен съставът на ОбщКБДП. Цитираното Решение е изменено с Решение № 256, прието на 27.01.2022г. по протокол № 29, с което е променен председателят на ОбщКБДП, поради освобождаване от длъжност на заместник-кмета на Община Първомай, чийто ресор е свързан с безопасност на движението по пътищата и назначаване на нов заместник-кмет със същия ресор.

С Решение № 312 на Общински съвет, прието на 14.07.2022г. по протокол № 35 е направена последваща промяна на състава, поради прекратяване на трудови правоотношения, преназначаване и промяна в личните данни на членове на комисията

Към настоящия момент се налагат нови промени в състава на комисията, които засягат членовете по т.3, т.4, т.7 и т.10 от състава й, а именно:

„3. Секретар: Анна Матова – главен специалист КР се заменя с Борислава Генова – началник отдел ППЕ;

4. Милена Карадинева – Представител на Общински съвет на Община Първомай – председател на постоянна комисия „Устройство на територията, строителство, транспорт, икономика , търговия и услуги”, към настоящия момент вече не е общински съветник и следва да бъде заменена от новия председател на тази постоянна комисия Александър Иванов;

7. Даниела Георгиева – Директор на поделение „Образование и култура”, към момента използва отпуск по чл. 163 от Кодекса на труда /отпуск поради бременност и раждане/, а длъжността е заемана от Зорница Ганева – ВИД Директор на поделение „Образование и култура”. Поради тази причина е необходимо последната да бъде включена в състава на комисията;

10. Спас Спасов – Специалист ОС се заменя с Даниел Степанов – ССИ при Община Първомай”

Предвид гореизложеното, определения поименен състав на Общинска комисия по безопасност на движението по пътищата в Решение № 218 на Общинския съвет на Община Първомай, прието на 30.09.2021г. по Протокол № 24, изменен с Решение №256, прието на 27.01.2022г. по протокол № 29 и Решение №312, прието на 14.07.2022г. по протокол №35и на основание чл. 21, ал.2 във вр. с ал.1, т.19 и т.23 от Закон за местната администрация и местното самоуправление и чл.167в, ал.2 от Закона за движение по пътищата, предлагам Общинският съвет на Община Първомай да приеме следното

**Р Е Ш Е Н И Е:**

1. ***Изменя Решение №218 на Общинския съвет на Община Първомай, прието на 30.09.2021г. по Протокол №24 в т.I – 3, 4 и 7, изменено с Решение №256, прието на 27.01.2022г. по протокол №29 и Решение №312, прието на 14.07.2022г. по протокол №35, както следва:***

*„3. Секретар: Анна Матова – главен специалист КР”*

**да се чете:**

**„3. Борислава Генова – Началник отдел ППЕ”**

*„4. Милена Карадинева - Представител на Общински съвет на Община Първомай – председател на постоянна комисия „Устройство на територията, строителство, транспорт, икономика , търговия и услуги”*

**да се чете:**

**„4. Александър Иванов – Представител на Общински съвет на Община Първомай – председател на постоянна комисия „Устройство на територията, строителство, транспорт, икономика , търговия и услуги”**

„*7. Даниела Георгиева – Директор на поделение „Образование и култура”*

**да се чете:**

**„7. Зорница Ганева – ВИД Директор на поделение „Образование и култура”**

*„10. Спас Спасов – Специалист ОС”*

**да се чете:**

**„10. Даниел Степанов – ССИ при Община Първомай”**

1. Възлага на Кмета на община Първомай да извърши всички последващи действия по изпълнение на настоящото решение.

***Мотиви:*** Настоящото решение се приема с цел актуализиране на определения поименен състав на Общинска комисия по безопасност на движението по пътищата, определен с Решение № 218 на Общинския съвет на Община Първомай, прието на 30.09.2021г. по Протокол № 24 и изменен с Решение № 256, прието на 27.01.2022г. по протокол №29 и Решение №312, прието на 14.07.2022г. по протокол № 35.

**Вносител: /П/**

**НИКОЛАЙ МИТКОВ**

***Кмет на община Първомай***